ΠΕΡΙΕΧΟΜΕΝΑ
ΑΠΟΦΑΣΕΙΣ
1 Τροποποίηση του π.δ. 515/1983 «Μονάδες με-
τρήσεως κ.λπ.» (Α΄ 196), όπως τροποποιήθηκε και 
ισχύει, σε συμμόρφωση προς την οδηγία (ΕΕ) 2019/1258 της Επιτροπής της 23η Ιουλίου 2019.
2 Έγκριση διεξαγωγής κατά το έτος 2019 της έρευ-
νας για την Καινοτομία στις επιχειρήσεις, με πε-ρίοδο αναφοράς την τριετία 2016-2018, έγκριση χρησιμοποίησης στατιστικών οργάνων και καθο-ρισμός αμοιβής ερωτηματολογίων.
 ΑΠΟΦΑΣΕΙΣ
Αριθμ. 110407 (1)
   Τροποποίηση του π.δ. 515/1983 «Μονάδες με-
τρήσεως κ.λπ.» (Α΄ 196), όπως τροποποιήθηκε 
και ισχύει, σε συμμόρφωση προς την οδηγία (ΕΕ) 
2019/1258 της Επιτροπής της 23η Ιουλίου 2019.
  Ο ΥΠΟΥΡΓΟΣ ΚΑΙ Ο ΥΦΥΠΟΥΡΓΟΣ
ΑΝΑΠΤΥΞΗΣ ΚΑΙ ΕΠΕΝΔΥΣΕΩΝ
  Έχοντας υπόψη:
1. Τον ν. 1338/1983 «Εφαρμογή του Κοινοτικού δικαί-
ου» (Α΄ 34) και ιδίως το άρθρο 1, της παρ. 1 περιπτ. α, παρ. 
2 και παρ. 3 του άρθρου 2, το άρθρο 3, όπως αυτό αντι-καταστάθηκε με το άρθρο 65 του ν. 1892/1990 «Για τον 
εκσυγχρονισμό και την ανάπτυξη και άλλες διατάξεις» 
(Α΄ 101) και το άρθρο 4, όπως αυτό αντικαταστάθηκε 
με το άρθρο 6 παρ. 4 του ν. 1440/1984 «Συμμετοχή της Ελλάδος στο κεφάλαιο, στα αποθεματικά και στις προ-
βλέψεις της Ευρωπαϊκής Τράπεζας Επενδύσεων, στο κε-
φάλαιο της Ευρωπαϊκής Κοινότητας Άνθρακος και Χάλυ-
βος και του Οργανισμού Εφοδιασμού EURATOM» (A΄ 70).
2. Τον ν. 4622/2019 «Επιτελικό Κράτος: οργάνωση, 
λειτουργία και διαφάνεια της Κυβέρνησης, των κυβερ-
νητικών οργάνων και της κεντρικής δημόσιας διοίκησης» 
(Α΄ 133).
3. Το π.δ. 147/2017 «Οργανισμός του Υπουργείου Ανά-
πτυξης και Ανταγωνιστικότητας» (Α΄ 192).
4. Το π.δ. 81/2019 «Σύσταση, συγχώνευση, μετονο-
μασία και κατάργηση Υπουργείων και καθορισμός των αρμοδιοτήτων τους - Μεταφορά υπηρεσιών και αρμο-
διοτήτων μεταξύ Υπουργείων» (Α΄ 119).
5. Το π.δ. 83/2019 «Διορισμός Αντιπροέδρου της Κυ-
βέρνησης, Υπουργών, Αναπληρωτών Υπουργών και 
Υφυπουργών» (Α΄ 121).
6. Την αριθμ. 46/2019 απόφαση του Πρωθυπουργού 
και του Υπουργού Ανάπτυξης και Επενδύσεων «Ανάθεση 
αρμοδιοτήτων στον Υφυπουργό Ανάπτυξης και Επενδύ-
σεων, Νικόλαο Παπαθανάση» (Β΄ 3100).
7. Την αριθμ. 79598/2019 απόφαση του Πρωθυπουρ-
γού και του Υπουργού Ανάπτυξης και Επενδύσεων «Διο-
ρισμός μετακλητού Γενικού Γ ραμματέα Βιομηχανίας του 
Υπουργείου Ανάπτυξης και Επενδύσεων» (ΥΟΔΔ 507).
8. Το π.δ. 515/1983 «Μονάδες μετρήσεως κ.λπ.» 
(Α΄ 196), όπως τροποποιήθηκε από τις αριθμ. Φ2-503/
1994 (Β΄ 692) και Φ2-942/2009 (Β΄ 1320) κοινές υπουρ-γικές αποφάσεις και ισχύει.
9. Την οδηγία (ΕΕ) 2019/1258 της Επιτροπής της 23ης 
Ιουλίου 2019 για την τροποποίηση, με σκοπό την προ-σαρμογή του στην τεχνική πρόοδο, του παραρτήματος της οδηγίας 80/181/ΕΟΚ του Συμβουλίου όσον αφορά τους ορισμούς των βασικών μονάδων του SI.
10. Το γεγονός ότι από τις διατάξεις της παρούσας από-
φασης δεν προκαλείται δαπάνη σε βάρος του κρατικού προϋπολογισμού, αποφασίζουμε:
Άρθρο 1
Σκοπός της παρούσας απόφασης είναι η τροποποίηση 
των διατάξεων του π.δ. 515/1983 «Μονάδες μετρήσεως 
κ.λπ.» (Α΄ 196), ως έχει τροποποιηθεί και ισχύει, σε συμ-
μόρφωση προς τις διατάξεις της οδηγίας (ΕΕ) 2019/1258 
της Επιτροπής της 23ης Ιουλίου 2019 για την τροποποί-ηση, με σκοπό την προσαρμογή του στην τεχνική πρό-
οδο, του παραρτήματος της οδηγίας 80/181/ΕΟΚ του 
Συμβουλίου όσον αφορά τους ορισμούς των βασικών 
μονάδων του SI, η οποία έχει δημοσιοποιηθεί στην ελλη-
νική γλώσσα στην Επίσημη Εφημερίδα της Ευρωπαϊκής Ένωσης της 24ης Ιουλίου 2019 (LI96 σελ. 6 - 9).
Άρθρο 2 
(άρθρο 1 της Οδηγίας 2019/1258)
Στο άρθρο 8 του π.δ. 515/1983 (Α΄ 196), όπως έχει τρο-
ποποιηθεί και ισχύει, η ενότητα 1.1, της παραγράφου 1, 
του Κεφαλαίου Ι του ΠΑΡΑΡΤΗΜΑΤΟΣ, αντικαθίσταται 
από το ακόλουθο κείμενο:ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ  ∆ΗΜΟΚΡΑΤΙΑΣE
7 Νοεμβρίου 2019 ΤΕΥΧΟΣ  ΔΕΥΤΕΡΟ Αρ. Φύλλου  406546645
ΕΦΗΜΕΡΙ∆Α  TΗΣ ΚΥΒΕΡΝΗΣΕΩΣ 46646 Τεύχος B’ 4065/07.11.2019
«1.1. Βασικές μονάδες του SI
ΜέγεθοςΜονάδα
Ονομασία Σύμβολο
Χρόνος δευτερόλεπτο s
Μήκος μέτρο m
Μάζα χιλιόγραμμο kg
Ένταση ηλεκτρικού 
ρεύματοςαμπέρ A
Θερμοδυναμική 
θερμοκρασίακέλβιν Κ
Ποσότητα ύλης γραμμομόριο mol
Φωτεινή ένταση 
(φωτοβολία)κηρίο cd
Οι ορισμοί των βασικών μονάδων του SI είναι οι ακό-
λουθοι:
Μονάδα χρόνου
Το δευτερόλεπτο, με σύμβολο s, είναι η μονάδα χρό-
νου του SI. Ορίζεται ως εξής: η σταθερή αριθμητική τιμή 
της συχνότητας του καισίου Δν Cs, δηλαδή της συχνότητας 
υπέρλεπτης μετάπτωσης του ατόμου του καισίου-133 σε 
αδιατάρακτη θεμελιώδη κατάσταση, λαμβάνεται ίση με 
9 192 631 770 όταν εκφράζεται στη μονάδα Hz, η οποία ισούται με s
-1.
Μονάδα μήκους
Το μέτρο, με σύμβολο m, είναι η μονάδα μήκους του 
SI. Ορίζεται ως εξής: η σταθερή αριθμητική τιμή της 
ταχύτητας του φωτός εν κενώ c λαμβάνεται ίση με 299 
792 458 όταν εκφράζεται με τη μονάδα m/s, όπου το 
δευτερόλεπτο ορίζεται με βάση τη Δν Cs.
Μονάδα μάζας
Το χιλιόγραμμο, με σύμβολο kg, είναι η μονάδα μά-
ζας του SI. Ορίζεται ως εξής: η σταθερή αριθμητική 
τιμή της σταθεράς του Planck h λαμβάνεται ίση με 
6,626 070 15 × 10–34 όταν εκφράζεται στη μονάδα J s, η 
οποία ισούται με kg m2 s–1, όπου το μέτρο και το δευτε-
ρόλεπτο ορίζονται με βάση τα c και Δν Cs.
Μονάδα έντασης ηλεκτρικού ρεύματος
Το αμπέρ, με σύμβολο Α, είναι η μονάδα έντασης του 
ηλεκτρικού ρεύματος του SI. Ορίζεται ως εξής: η σταθερή 
αριθμητική τιμή του στοιχειώδους ηλεκτρικού φορτίου e 
λαμβάνεται ίση με 1,602 176 634 × 10-19 όταν εκφράζεται 
στη μονάδα C, η οποία ισούται με A s, όπου το δευτερό-
λεπτο ορίζεται με βάση τη Δν Cs.
Μονάδα θερμοδυναμικής θερμοκρασίας
Το κέλβιν, με σύμβολο K, είναι η μονάδα θερμοδυνα-
μικής θερμοκρασίας του SI. Ορίζεται ως εξής: η σταθερή 
αριθμητική τιμή της σταθεράς του Boltzmann k λαμ-
βάνεται ίση με 1,380 649 × 10–23 όταν εκφράζεται στη 
μονάδα J K–1, η οποία ισούται με kg m2 s–2 K–1, όπου το 
χιλιόγραμμο, το μέτρο και το δευτερόλεπτο ορίζονται 
με βάση τα h, c και Δν Cs.Μονάδα ποσότητας ύλης
Το γραμμομόριο, με σύμβολο mol, είναι η μονάδα πο-
σότητας ύλης του SI. Ένα γραμμομόριο περιέχει ακριβώς 
6,022 140 × 1023 στοιχειώδεις οντότητες. Ο αριθμός αυ-
τός είναι η σταθερή αριθμητική τιμή της σταθεράς του 
Avogadro N A, όταν εκφράζεται στη μονάδα mol–1 και 
καλείται αριθμός Avogadro.
Η ποσότητα ύλης, με σύμβολο n, ενός συστήματος 
είναι το μέτρο του αριθμού των καθορισμένων στοιχει-
ωδών οντοτήτων. Η στοιχειώδης οντότητα μπορεί να 
είναι άτομο, μόριο, ιόν, ηλεκτρόνιο, οποιοδήποτε άλλο σωματίδιο ή καθορισμένο συγκρότημα σωματιδίων.
Μονάδα φωτεινής έντασης
Το κηρίο, με σύμβολο cd, είναι η μονάδα φωτεινής 
έντασης του SI προς μια δεδομένη κατεύθυνση. Ορίζεται 
ως εξής: η σταθερή αριθμητική τιμή της φωτεινής από-
δοσης της μονοχρωματικής ακτινοβολίας με συχνότητα 
540 × 1012 Hz, K cd, λαμβάνεται ίση με 683 όταν εκφρά-
ζεται στη μονάδα lm W–1, η οποία ισούται με cd sr W–1, 
ή cd sr kg–1 m–2 s3, όπου το χιλιόγραμμο, το μέτρο και το 
δευτερόλεπτο ορίζονται με βάση τα h, c και Δν Cs.
1.1.1. Ειδικό όνομα και σύμβολο της παραγωγής μο-
νάδας θερμοκρασίας του SI για την έκφραση της θερμο-
κρασίας σε βαθμούς Κελσίου
ΜέγεθοςΜονάδα
Ονομασία Σύμβολο
Θερμοκρασία Κελσίου βαθμός ΚελσίουoC
Η θερμοκρασία Κελσίου t ορίζεται ως η διαφορά t = T 
– T0 μεταξύ των δύο θερμοδυναμικών θερμοκρασιών T 
και T0 όπου T0 = 273,15 K. Ένα διάστημα ή διαφορά θερ-
μοκρασίας μπορεί να εκφραστεί είτε σε κέλβιν, είτε σε 
βαθμούς Κελσίου. Η μονάδα «βαθμός Κελσίου» είναι ίση 
με τη μονάδα «κέλβιν».»
Άρθρο 3
Οι παραβάτες της παρούσας απόφασης διώκονται και 
τιμωρούνται κατά τις διατάξεις του ν. 4177/2013 «Kανό-
νες ρύθμισης της αγοράς προϊόντων και της παροχής 
υπηρεσιών και άλλες διατάξεις» (Α’ 173) και της αριθμ. 
91354/2017 «Κωδικοποίηση Κανόνων Διακίνησης και 
Εμπορίας Προϊόντων και Παροχής Υπηρεσιών (Κανόνες 
ΔΙ.Ε.Π.Π.Υ)» (Β’ 2983), όπως ισχύουν.
Άρθρο 4
(άρθρο 2 της Οδηγίας 2019/1258)
Η ισχύς της παρούσας απόφασης αρχίζει από τις 
13 Ιουνίου 2020.
Η απόφαση αυτή να δημοσιευθεί στην Εφημερίδα της 
Κυβερνήσεως. 
 Αθήνα, 30 Οκτωβρίου 2019
Ο Υπουργός Ο Υφυπουργός
ΣΠΥΡΙΔΩΝ - ΑΔΩΝΙΣ  ΝΙΚΟΛΑΟΣ
ΓΕΩΡΓΙΑΔΗΣ ΠΑΠΑΘΑΝΑΣΗΣ   
ΕΦΗΜΕΡΙ∆Α  TΗΣ ΚΥΒΕΡΝΗΣΕΩΣ 46647 Τεύχος B’ 4065/07.11.2019
 Αριθμ. 8935/Β1-102 (2) 
Έγκριση διεξαγωγής κατά το έτος 2019 της έρευ-
νας για την Καινοτομία στις επιχειρήσεις, με πε-
ρίοδο αναφοράς την τριετία 2016-2018, έγκριση 
χρησιμοποίησης στατιστικών οργάνων και καθο-
ρισμός αμοιβής ερωτηματολογίων. 
 Ο ΠΡΟΕΔΡΟΣ ΤΗΣ ΕΛΛΗΝΙΚΗΣ 
ΣΤΑΤΙΣΤΙΚΗΣ ΑΡΧΗΣ 
 Έχοντας υπόψη:
1. Τις διατάξεις:
α. Του ν. 3832/2010 (ΦΕΚ 38/Α΄/9-3-2010) «Ελληνικό 
Στατιστικό Σύστημα (ΕΛ.Σ.Σ.) Σύσταση της Ελληνικής 
Στατιστικής Αρχής (ΕΛ.ΣΤΑΤ.) ως Ανεξάρτητης Αρχής», 
όπως τροποποιηθείς ισχύει, και ιδίως τη διάταξη του άρ. 
14 παρ. 1ζ’ ,
β. του π.δ. 73/2019 (ΦΕΚ 114/Α΄/4-7-2019) «Οργανι-
σμός της Ελληνικής Στατιστικής Αρχής (ΕΛ.ΣΤΑΤ.)»,
γ. του π.δ. 80/2016 (Α΄ 145) «Ανάληψη υποχρεώσεων 
από Διατάκτες»,
δ. της αριθμ. ΓΠ - 400/27-8-2012 απόφασης, με θέμα 
«Έγκριση Κανονισμού Λειτουργίας και Διαχείρισης της 
Ελληνικής Στατιστικής Αρχής» (ΦΕΚ 2390/Β΄/28.8.2012),
ε. της αριθμ. 10187/Β2-892 /2.12.2016 απόφασης, με 
θέμα «Τροποποίηση Κανονισμού Στατιστικών Υποχρε-
ώσεων των Φορέων του Ελληνικού Στατιστικού Συστή-
ματος» (ΦΕΚ 4083/Β΄/20.12.2016).
2. Την αριθμ. ΥΠΟΙΚ 0001538ΕΞ2016 απόφαση του 
Υπουργού Οικονομικών με θέμα: «Διορισμός του Προ-
έδρου της Ελληνικής Στατιστικής Αρχής (ΕΛ.ΣΤΑΤ.)» 
ΦΕΚ 95/Υ.Ο.Δ.Δ/2016».
3. Τον Κανονισμό (ΕΚ) 223/2009 του Ευρωπαϊκού Κοι-
νοβουλίου και του Συμβουλίου σχετικά με τις Ευρωπαϊ-
κές στατιστικές όπως τροποποιήθηκε με τον Κανονισμό 
(ΕΕ) 2015/759.
4. Τον Κανονισμό (ΕΚ) αριθμ. 1608/2003/ΕΚ του Ευρω-
παϊκού Κοινοβουλίου και του Συμβουλίου, σχετικά με την 
παραγωγή και την ανάπτυξη κοινοτικών στατιστικών για 
την επιστήμη και την τεχνολογία, και τον εφαρμοστικό αυτού Κανονισμό (ΕΕ) αριθμ. 995/2012 της Επιτροπής.
5. Τον Κανονισμό (ΕΕ) αριθμ. 549/2013 του Ευρωπαϊ-
κού Κοινοβουλίου και του Συμβουλίου, για το ευρωπαϊκό 
σύστημα εθνικών και περιφερειακών λογαριασμών της Ευρωπαϊκής Ένωσης.
6. Τον Κώδικα Ορθής Πρακτικής για τις Ευρωπα-
ϊκές Στατιστικές, όπως εγκρίθηκε από την Επιτρο-
πή του Ευρωπαϊκού Στατιστικού Συστήματος στις 
16 Νοεμβρίου 2017.
7. Το αναθεωρημένο εγχειρίδιο OSLO (ΟΟΣΑ/Eurostat 
2015), το οποίο προσδιορίζει το εναρμονισμένο πλαίσιο, 
τους ορισμούς και την ενδεδειγμένη μεθοδολογία της 
έρευνας για την Καινοτομία στις επιχειρήσεις.
8. Το Μνημόνιο συνεργασίας μεταξύ της Ελληνικής 
Στατιστικής Αρχής (ΕΛ.ΣΤΑΤ.) και του Εθνικού Κέντρου 
Τεκμηρίωσης (ΕΚΤ) της 4ης Ιουνίου 2015, για την παρα-
γωγή στατιστικών για την Επιστήμη και την Τεχνολογία του Ευρωπαϊκού Κανονισμού 995/2012 και την κάλυψη των αναγκών των Εθνικών Λογαριασμών της Χώρας.9. Τον ν. 4623/2019 (ΦΕΚ 134 Α΄) Ρυθμίσεις του Υπουρ-
γείου Εσωτερικών, διατάξεις για την Ψηφιακή Διακυβέρ-
νηση, συνταξιοδοτικές ρυθμίσεις και άλλα επείγοντα 
ζητήματα και ειδικότερα το άρθρο 59 αυτού.
10. Την με αριθμ. 6288/1853/Α2/28.11.2017 απόφαση 
Ένταξης της Πράξης με τίτλο «Εγκατάσταση Μηχανισμού 
Παρακολούθησης (MONITORING MECHANISM) της υλο-
ποίησης της εθνικής στρατηγικής RIS3-Συλλογή και επε-
ξεργασία Δεικτών» και MIS 5008067 στο Επιχειρησιακό 
Πρόγραμμα «Ανταγωνιστικότητα, Επιχειρηματικότητα 
και Καινοτομία 2014-2020».
11. Την με αριθμ. 1703/05.12.2017 απόφαση Υλοποίη-
σης με ίδια μέσα/Αυτεπιστασία Υποέργου 5 «Παραγωγή 
δεικτών RIS3 για τα έτη 2016-2023» που υλοποιείται στο 
πλαίσιο της πράξης με τίτλο «Εγκατάσταση Μηχανισμού 
Παρακολούθησης (MONITORING MECHANISM) της 
υλοποίησης της εθνικής στρατηγικής RIS3-Σuλλoγή και 
επεξεργασία Δεικτών», με κωδικό ΟΠΣ (MIS) 5008067, 
στην οποία έχει ενταχθεί ως διακριτή κατηγορία προ-
ϋπολογισμού η υλοποίηση στατιστικών ερευνών από 
Εξωτερικούς Συνεργάτες - Ερευνητές (ΕΣΕ) του εκάστοτε 
ισχύοντος Μητρώου ΕΣΕ της ΕΛ.ΣΤΑΤ.
12. Την απόφαση της 2018/05/20.02.2018 Συνεδρί-
ασης του ΔΣ του EIE για την έγκριση της απόφασης 
υλοποίησης με ίδια μέσα του Υποέργου 5 «Παραγωγή 
δεικτών RIS3 για τα έτη 2016-2023» της Πράξης «Εγκα-
τάσταση Μηχανισμού Παρακολούθησης (MONITORING 
MECHANISM) της υλοποίησης της εθνικής στρατηγικής 
RIS3-Σuλλoγή και επεξεργασία Δεικτών».
13. Το γεγονός ότι από τις διατάξεις της απόφασης 
αυτής δεν προκαλείται δαπάνη για την ΕΛ.ΣΤΑΤ. Η δα-
πάνη για τη διενέργεια της έρευνας, η οποία θα ανέλθει 
μέχρι το ποσό των εκατόν μιας χιλιάδων εννιακοσίων 
πενήντα δύο ευρώ και εξήντα λεπτών (101.952,60) 
συμπεριλαμβανομένου του Φ.Π.Α. όπου προκύψει, θα 
καλυφθεί εξ ολοκλήρου από το Εθνικό Κέντρο Τεκ-
μηρίωσης και Ηλεκτρονικού Περιεχομένου (ΕΚΤ), στο 
πλαίσιο του Υποέργου (5) «Παραγωγή δεικτών RIS3 για τα έτη 2016-2023» της Πράξης «Εγκατάσταση Μηχανι-
σμού Παρακολούθησης (MONITORING MECHANISM) της 
υλοποίησης της εθνικής στρατηγικής RIS3-Σuλλoγή και 
επεξεργασία Δεικτών» με κωδικό ΟΠΣ (MIS) 5008067)  
(απόφαση ανάληψης υποχρέωσης ΑΔΑ: ΩΣΣΚ469ΗΕΠ-ΠΓ Δ), αποφασίζουμε:
1. α. Εγκρίνουμε την εκτέλεση, κατά το έτος 2019, των 
στατιστικών εργασιών που απαιτούνται για τη διεξαγω-γή της έρευνας για την Καινοτομία στις επιχειρήσεις, με περίοδο αναφοράς την τριετία 2016-2018.
β. Αναθέτουμε στις Διευθύνσεις Μεθοδολογίας, Δια-
χείρισης Ποιότητας και Διεθνών Σχέσεων, Στατιστικών 
Επιχειρήσεων και Εθνικών Λογαριασμών της ΕΛ.ΣΤΑΤ., 
τον συντονισμό από πλευράς ΕΛ.ΣΤΑΤ., για τη διεξαγωγή 
των ανωτέρω εργασιών.
2. Σκοπός της έρευνας, η οποία διενεργείται στο πλαί-
σιο υλοποίησης του σχετικού Μνημονίου Συνεργασίας μεταξύ ΕΛ.ΣΤΑΤ., και ΕΚΤ, είναι:
α) η ανάπτυξη και παραγωγή ευρωπαϊκών στατιστικών 
για την επιστήμη και την τεχνολογία, στο πλαίσιο του 
Κανονισμού (ΕΚ) αριθμ. 1608/2003/ΕΚ του Ευρωπαϊκού 
ΕΦΗΜΕΡΙ∆Α  TΗΣ ΚΥΒΕΡΝΗΣΕΩΣ 46648 Τεύχος B’ 4065/07.11.2019
Κοινοβουλίου και του Συμβουλίου και του εφαρμοστικού 
του Κανονισμού (ΕΕ) αριθμ. 995/2012 της Επιτροπής,
β) η συλλογή στοιχείων σχετικά με τις δαπάνες έρευ-
νας και ανάπτυξης, στο πλαίσιο του Κανονισμού (ΕΕ) 
549/2013.
Η έρευνα είναι δειγματοληπτική και για την επιλογή 
του δείγματος εφαρμόζεται η μονοσταδιακή στρωμα-
τοποιημένη δειγματοληψία με κριτήρια στρωμάτωσης 
των επιχειρήσεων α) τον διψήφιο κλάδο οικονομικής 
δραστηριότητας, β) την Πε ριφέρεια (NUTS 2) και γ) την 
τάξη μεγέθους απασχόλησης των επιχειρήσεων. Ερευ-
νώμενη μονάδα είναι η επιχείρηση. Τα ερωτηματολόγια 
της ανωτέρω έρευνας θα εμπλουτιστούν υποχρεωτικά 
με επιπλέον ερωτήματα, όπως αυτά περιγράφονται 
στο Παράρτημα II, του Μνημονίου, με σκοπό τη συλ-
λογή των απαραίτητων στοιχείων για την εφαρμογή 
του Ευρωπαϊκού Συστήματος Λογαριασμών ESA 2010, 
στο οποίο οι δαπάνες για Έρευνα και Ανάπτυξη κατα-
γράφονται ως δαπάνες παγίου κεφαλαίου. Οι ερευ-
νώμενες επιχειρήσεις στην έρευνα για την Καινοτομία 
με περίοδο αναφοράς την τριετία 2016-2018 είναι 
6.616. Αναλυτικά, θα πραγματοποιηθούν οι παρακάτω 
εργασίες:
Η ΕΛ.ΣΤΑΤ.:– θα συνεργαστεί με το ΕΚΤ στην τελική διαμόρφωση 
του ερωτηματολογίου της έρευνας, στο οποίο θα ανα-
γράφονται τα ονόματα και των δύο φορέων,
- θα επιλέξει, από το Στατιστικό Μητρώο Επιχειρήσεων 
που τηρεί, δείγμα επιχειρήσεων, σύμφωνα με τις προδια-
γραφές που έχει ζητήσει το ΕΚΤ, οι οποίες προβλέπονται 
στον Ευρωπαϊκό Κανονισμό 995/2012,
– θα παράσχει στο ΕΚΤ μεθοδολογική υποστήριξη ως 
προς την παραγωγή των εκτιμήσεων και τον υπολογισμό 
των σφαλμάτων δειγματοληψίας,
– θα συνεργαστεί με το ΕΚΤ για τη σύνταξη της έκ-
θεσης ποιότητας (quality report) της έρευνας, έχο-
ντας την αποκλειστική ευθύνη για τη σύνταξη και την 
τελική έγκριση του μεθοδολογικού μέρους της έκθε-
σης, μη συμπεριλαμβανομένης της ανάλυσης των 
αποτελεσμάτων,– θα επιλέξει από το Μητρώο ΕΣΕ Σεπτεμβρίου 2019 - 
Απριλίου 2020 που τηρεί και θα ορίσει με απόφαση του 
Προέδρου της ΕΛ.ΣΤΑΤ. τους Εξωτερικούς Συνεργάτες-
Ερευνητές που θα απασχοληθούν στη συλλογή των 
στοιχείων της έρευνας.
Το ΕΚΤ:
– θα συνεργαστεί με την ΕΛ.ΣΤΑΤ., στην τελική διαμόρ-
φωση του ερωτηματολογίου της έρευνας,
– θα καταρτίσει ηλεκτρονικά ερωτηματολόγια για τη 
συλλογή των στοιχείων της έρευνας, θα διεξαγάγει την 
έρευνα πεδίου και θα επεξεργαστεί τα συλλεχθέντα στοι-
χεία μέσω του πληροφοριακού συστήματος διενέργειας 
ερευνών του ΕΚΤ,
– θα έχει το συντονισμό της έρευνας και των ΕΣΕ,– θα συνεργαστεί με την ΕΛ.ΣΤΑΤ., για τη σύνταξη έκ-
θεσης ποιότητας της έρευνας,
– θα συνεργαστεί με την ΕΛ.ΣΤΑΤ., για την έκδοση των 
προβλεπόμενων ενημερωτικών δελτίων και δημοσιευ-μάτων,
– θα φροντίσει για την πληρωμή των ΕΣΕ.
3. Για τη συλλογή των στοιχείων της έρευνας θα χρησι-
μοποιηθούν μέχρι 300 ΕΣΕ, μετά από κατάλληλη εκπαί-δευση τους που θα πραγματοποιηθεί από το ΕΚΤ.
4. Ο ορισμός των ΕΣΕ που θα χρησιμοποιηθούν θα 
γίνει με απόφαση του Προέδρου της ΕΛ.ΣΤΑΤ.
5. Η αμοιβή των ΕΣΕ, έχει ως εξής:
1. 15,41 ευρώ, συμπεριλαμβανομένου του Φ.Π.Α., ανά 
ορθώς και πλήρως συμπληρωμένο ερωτηματολόγιο.
2. Σε περίπτωση μη απόκρισης της επιχείρησης, θα 
συμπληρώνεται σύντομο ερωτηματολόγιο από τον ΕΣΕ, 
με αμοιβή 4,45 ευρώ, συμπεριλαμβανομένου του Φ.Π.Α., 
ανά ερωτηματολόγιο.
Η απόφαση αυτή να δημοσιευθεί στην Εφημερίδα της 
Κυβερνήσεως. 
 Πειραιάς, 29 Οκτωβρίου 2019
Ο Πρόεδρος
ΑΘΑΝΑΣΙΟΣ ΘΑΝΟΠΟΥΛΟΣ   
Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000
Κείμενα προς δημοσίευση:   webmaster.et@et.gr *02040650711190004*